CELEX: 32015R1930
Language: hu
Date: 2015-07-28 00:00:00
Title: A Bizottság (EU) 2015/1930 felhatalmazáson alapuló rendelete (2015. július 28.) az Európai Tengerügyi és Halászati Alapról szóló 508/2014/EU európai parlamenti és tanácsi rendeletnek a pénzügyi korrekciók szintjének megállapítására és a pénzügyi átalánykorrekciók alkalmazására vonatkozó kritériumok tekintetében történő kiegészítéséről, valamint a 665/2008/EK bizottsági rendelet módosításáról

28.10.2015   
            
            
               HU
            
            
               Az Európai Unió Hivatalos Lapja
            
            
               L 282/2
            
         A BIZOTTSÁG (EU) 2015/1930 FELHATALMAZÁSON ALAPULÓ RENDELETE
   (2015. július 28.)
   az Európai Tengerügyi és Halászati Alapról szóló 508/2014/EU európai parlamenti és tanácsi rendeletnek a pénzügyi korrekciók szintjének megállapítására és a pénzügyi átalánykorrekciók alkalmazására vonatkozó kritériumok tekintetében történő kiegészítéséről, valamint a 665/2008/EK bizottsági rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló 2014. május 15-i 508/2014/EU európai parlamenti és tanácsi rendeletre (1) és különösen annak 105. cikke (4) bekezdésére,
   mivel:
   
               (1)
            
            
               A közös halászati politika (KHP) célkitűzéseinek teljesülését nem hiúsíthatják meg a szabályokat megszegő tagállamok. Az 1380/2013/EU európai parlamenti és tanácsi rendelet (2) 41. cikkének (1) és (2) bekezdése értelmében a piaci szereplők számára az Európai Tengerügyi és Halászati Alapból (ETHA) biztosított uniós pénzügyi támogatásnak feltétele, hogy a tagállamok betartsák a KHP szabályait, és ha egy tagállam nem tartja be a KHP szabályait, akkor ez a KHP alapján történő uniós pénzügyi támogatás megszakítását, felfüggesztését vagy pénzügyi kiigazítását eredményezheti.
            
         
               (2)
            
            
               Az 1303/2013/EU európai parlamenti és tanácsi rendelet (3) 22. cikkének (7) bekezdése, 85. cikke és 144. cikke (1) bekezdése meghatározza azokat az eseteket és feltételeket, amikor, illetve amelyek teljesülésekor a Bizottság pénzügyi korrekciót alkalmaz vagy alkalmazhat. A rendelet 144. cikkének (7) bekezdése értelmében az ETHA-ra vonatkozó alapspecifikus szabályok a pénzügyi korrekciók tekintetében külön indokokat állapíthatnak meg a KHP keretében alkalmazandó szabályok megsértése tekintetében.
            
         
               (3)
            
            
               Az Unió és adófizetői pénzügyi érdekeinek védelme érdekében a Bizottság az 508/2014/EU rendelet 105. cikke alapján valamely operatív programhoz nyújtott uniós hozzájárulás részben vagy egészben történő megszüntetésével pénzügyi korrekciókat hajthat végre az alábbi két esetben: a) amikor az 508/2014/EU rendelet 10. cikkének (2) bekezdésében említett kötelezettségek kedvezményezett általi megsértését magában foglaló eset érint egy igazolt költségnyilatkozatban szereplő kiadást, amelyet a tagállam nem korrigált; vagy b) amikor a szabályok tagállam általi súlyos megsértésének esetei érintenek egy igazolt költségnyilatkozatban szereplő kiadást, és ez a kifizetésnek az említett rendelet 101. cikke szerinti felfüggesztéséhez vezetett, és az érintett tagállam nem bizonyította, hogy megtette a szükséges korrekciós intézkedéseket a KHP keretében alkalmazandó szabályok jövőbeli betartásának és végrehajtásának biztosítása érdekében.
            
         
               (4)
            
            
               Abban az esetben, ha nem állapítható meg pontosan a KHP keretébe tartozó szabályok tagállamok általi megsértésével kapcsolatos kiadás összege, az 508/2014/EU rendelet 105. cikkének (3) bekezdése alapján pénzügyi átalánykorrekciót kell alkalmazni.
            
         
               (5)
            
            
               Az 508/2014/EU rendelet 105. cikkének (4) bekezdése felhatalmazza a Bizottságot olyan felhatalmazáson alapuló jogi aktusok elfogadására, amelyekben megállapítja, hogy milyen kritériumok alapján kell a pénzügyi korrekció alkalmazandó szintjét meghatározni, és hogy milyen kritériumok teljesülése esetén kell átalányalapú pénzügyi korrekciókat alkalmazni. Az 508/2014/EU rendelet 105. cikkének (1) bekezdése felsorolja azokat az eseteket, amikor a Bizottság az operatív program egészére vagy egy részére pénzügyi korrekciót alkalmazhat. A 105. cikk (1) bekezdésének a) pontja alá tartozó esetekben a szabályok kedvezményezett általi megszegése pénzügyi hatásának számszerűsítése a kedvezményezett és az ETHA-program végrehajtásáért felelős illetékes nemzeti hatóságok közötti finanszírozási megállapodáson alapul. Ezért a pénzügyi átalánykorrekciók alkalmazása csak az 508/2014/EU rendelet 105. cikke (1) bekezdésének b) pontjában említett esetekre vonatkozhat.
            
         
               (6)
            
            
               A pénzügyi átalánykorrekciók átláthatóságának és arányosságának, valamint a jogbiztonság és az ETHA-programokat végrehajtó tagállamok közötti egyenlő bánásmód biztosítása érekében meg kell állapítani a Bizottság által alkalmazandó pénzügyi korrekciók szintjének megállapítására vonatkozó kritériumokat, továbbá azt, hogy milyen kritériumok teljesülése esetén kell átalányalapú pénzügyi korrekciókat alkalmazni.
            
         
               (7)
            
            
               A Bizottság által a KHP-szabályokat megszegő tagállamokra kirótt pénzügyi korrekciók szintjének arányosnak kell lennie, figyelembe véve a közös halászati politika keretébe tartozó szabályok súlyos megsértésének jellegét, súlyosságát, időtartamát és ismétlődését.
            
         
               (8)
            
            
               Helyénvaló, hogy a Bizottság a pénzügyi átalánykorrekciók szintjét olyan mértékű pénzügyi korrekciók alapján határozza meg, amelyek az európai strukturális és beruházási alapokat érintő kötelezettségszegések egyes típusaira vonatkozóan már fennállnak. Az arányosság elvének megfelelő alkalmazásához gondoskodni kell továbbá egy olyan mechanizmusról, amellyel kellőképpen érvényesíthető a fokozatosság.
            
         
               (9)
            
            
               Az adatok gyűjtésével, kezelésével és felhasználásával összefüggésben az e rendeletben meghatározott pénzügyi átalánykorrekciókra vonatkozó rendelkezéseknek fel kell váltaniuk a 665/2008/EK bizottsági rendelet (4) 6. cikkében meghatározott rendelkezéseket. Ezért az említett cikket törölni kell.
            
         
               (10)
            
            
               E rendelet nem érinti a Bizottság által a 861/2006/EK tanácsi rendelet (5) alapján jóváhagyott támogatás folytatását vagy módosítását.
            
         
               (11)
            
            
               A 199/2008/EK tanácsi rendelet (6) 8. cikke előírja, hogy az uniós pénzügyi támogatás csökkentésének mértéke nem haladhatja meg a nemzeti program teljes éves költségének 25 %-át. Következesképpen az e rendeletben az adatok gyűjtésével, kezelésével és felhasználásával összefüggésben meghatározott maximális pénzügyi átalánykorrekciót csak az említett rendelet 8. cikkének hatályon kívül helyezését követően lehet alkalmazni.
            
         
               (12)
            
            
               Tekintettel annak fontosságára, hogy a programozási időszak kezdetétől fogva valamennyi uniós tagállamra egységes és egységesen alkalmazott szabályok vonatkozzanak, indokolt előírni, hogy ez a rendelet az Európai Unió Hivatalos Lapjában való kihirdetését követő napon lépjen hatályba,
            
         ELFOGADTA EZT A RENDELETET:
   1. cikk
   Tárgy
   E rendelet az 508/2014/EU rendelet 105. cikkének megfelelően meghatározza a pénzügyi korrekciók szintjének megállapítására és az átalánykorrekciók alkalmazására vonatkozó kritériumokat.
   2. cikk
   A pénzügyi korrekciók szintjének megállapítására vonatkozó kritériumok
   A KHP-szabályok megszegésének az 508/2014/EU rendelet 105. cikke (1) bekezdésében említett eseteire alkalmazott pénzügyi korrekció szintjét a következő kritériumok alapján kell meghatározni:
   
               a)
            
            
               a tengeri biológiai erőforrásokban a KHP-szabályok megsértése nyomán keletkező esetleges károk súlyossága;
            
         
               b)
            
            
               a KHP-szabályok megsértésének gyakorisága;
            
         
               c)
            
            
               a KHP-szabályok megsértésének időtartama;
            
         
               d)
            
            
               a tagállam által tett korrekciós intézkedések.
            
         3. cikk
   Az átalánykorrekciók alkalmazására vonatkozó kritériumok
   (1)   Az 508/2014/EU rendelet 105. cikkének (3) bekezdésében említett pénzügyi átalánykorrekció a tagállami operatív programban szereplő releváns uniós prioritásokhoz vagy e prioritások releváns részéhez rendelt uniós hozzájárulások 2 %-a, 5 %-a, 10 %-a, 25 %-a, 50 %-a vagy 100 %-a.
   (2)   A KHP-szabályok megsértésének egyes eseteire alkalmazandó átalánykorrekció tartománya a mellékletben szerepel.
   (3)   Ha a Bizottság az 508/2014/EU rendelet 102. cikke szerint elfogadott végrehajtási jogi aktusban ugyanarra az uniós prioritásra vonatkozóan a KHP-szabályok megsértésének több esetét is megállapítja, az átalányok nem halmozhatók, hanem a pénzügyi korrekciót a szóban forgó esetekben alkalmazandó legmagasabb tartományon belül kell meghatározni.
   (4)   Miután a Bizottság a KHP-szabályok megsértésének adott esetére vonatkozóan pénzügyi korrekciót alkalmazott, és ha az érintett tagállam nem hozza meg a megfelelő korrekciós intézkedéseket, az átalánykorrekció mértékét fel lehet emelni a KHP-szabályok megsértése esetén alkalmazandó tartományon belüli következő magasabb szintre.
   (5)   A mellékletben kifejezetten meghatározott eseteken túlmenően a tagállami operatív programban szereplő releváns uniós prioritásokhoz vagy e prioritások releváns részéhez rendelt uniós hozzájárulás 100 %-ának megfelelő átalánykorrekció alkalmazható akkor is, ha:
   
               a)
            
            
               a KHP-szabályok megsértése olyan alapvető, gyakori vagy kiterjedt, hogy az az érintett rendszert teljesen ellehetetlenítve a tagállami intézkedések jogszerűségét és a közös halászati politika finanszírozásának szabályszerűségét kockáztatja; vagy
            
         
               b)
            
            
               a KHP-szabályok megsértésének orvoslása tekintetében bebizonyosodik a tagállam szándékos hanyagsága.
            
         4. cikk
   Átmeneti rendelkezések
   Ez a rendelet nem érinti a Bizottság által a 861/2006/EK rendelet alapján jóváhagyott támogatás folytatását vagy módosítását, ideértve annak részleges vagy teljes megszüntetését is.
   5. cikk
   A 665/2008/EK rendelet módosítása
   A 665/2008/EK rendelet 6. cikkét el kell hagyni.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   A melléklet 4. kategóriájába tartozó adatok gyűjtésével, kezelésével és felhasználásával kapcsolatos kötelezettségszegési esetekben azonban a rendelet 3. cikkének (5) bekezdését a 199/2008/EK rendelet 8. cikke hatályon kívül helyezésének időpontjától kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 149., 2014.5.20., 1. o.
   
   
      (2)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (3)  Az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
   
      (4)  A Bizottság 2008. július 14-i 665/2008/EK rendelete a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról szóló 199/2008/EK tanácsi rendelet alkalmazására vonatkozó részletes szabályok megállapításáról (HL L 186., 2008.7.15., 3. o.).
   
      (5)  A Tanács 2006. május 22-i 861/2006/EK rendelete a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról (HL L 160., 2006.6.14., 1. o.).
   
      (6)  A Tanács 2008. február 25-i 199/2008/EK rendelete a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról (HL L 60., 2008.3.5., 1. o.).
   
      MELLÉKLET
      
                  Kötelezettségszegések (1)
                  
               
               
                  Átalányok
               
            
                  
                     1. kategória: A közös halászati politikának a tengeri biológiai erőforrások megőrzéséhez elengedhetetlen, az 1380/2013/EU rendelet 2. cikkének (2) bekezdése szerinti célkitűzéseihez való hozzájárulás elmulasztása
                  
               
            
                  1.1.
               
               
                  A tagállamok között az 1380/2013/EU rendelet 16–17. cikkének értelmében kiosztott halászati lehetőségek tiszteletben tartása biztosításának elmulasztása;
               
               
                  25–100 %
               
            
                  1.2.
               
               
                  Az 1380/2013/EU rendelet 7. cikkében felsorolt állományvédelmi intézkedések különböző típusai tekintetében meghatározott követelmények teljesítésének elmulasztása.
               
               
                  10–100 %
               
            
                  
                     2. kategória: Az állományvédelemre vonatkozó nemzetközi kötelezettségek teljesítésének elmulasztása
                  
               
            
                  2.1.
               
               
                  Az 1380/2013/EU rendelet 28. cikkéből fakadó kötelezettségek teljesítésének elmulasztása.
               
               
                  10–100 %
               
            
                  
                     3. kategória: A flotta és a természeti erőforrások közötti egyensúly biztosításának elmulasztása
                  
               
            
                  3.1.
               
               
                  Az 1380/2013/EU rendelet 22. cikkének (2) bekezdése szerinti valamennyi követelménynek megfelelő, a flotta halászati kapacitása és a halászati lehetőségeik közötti egyensúlyról szóló jelentés benyújtásának elmulasztása;
               
               
                  2–25 %
               
            
                  3.2.
               
               
                  Az 1380/2013/EU rendelet 22. cikkének (4) bekezdése szerinti cselekvési terv végrehajtásának elmulasztása, ha szerepel ilyen cselekvési terv az évente benyújtott jelentésben;
               
               
                  5–25 %
               
            
                  3.3.
               
               
                  Annak elmulasztása, hogy biztosítva legyen, hogy amennyiben a flottából állami támogatással hajót vonnak ki, akkor a halászati jogosítványt és a halászati engedélyeket előzetesen visszavonják, és a halászati kapacitás ne legyen helyettesíthető, amint azt az 1380/2013/EU rendelet 22. cikkének (5) és (6) bekezdése előírja;
               
               
                  10–50 %
               
            
                  3.4.
               
               
                  Annak elmulasztása, hogy biztosítva legyen, hogy a halászati kapacitás semmilyen időpontban ne haladja meg az 1380/2013/EU rendelet 22. cikkének (7) bekezdésében és II. mellékletében meghatározott halászati kapacitás felső értékhatárait;
               
               
                  10–50 %
               
            
                  3.5.
               
               
                  Az 1380/2013/EU rendelet 23. cikkében előírt belépési/kilépési rend végrehajtásának elmulasztása;
               
               
                  10–25 %
               
            
                  3.6.
               
               
                  Az 1380/2013/EU rendelet 24. cikkének és a 26/2004/EK bizottsági rendeletnek (2) megfelelő halászflotta-nyilvántartás vezetésének elmulasztása.
               
               
                  10–50 %
               
            
                  
                     4. kategória: Az adatok gyűjtésével, kezelésével és felhasználásával kapcsolatos közösségi keret 1380/2013/EU rendelet 25. cikkével összhangban történő, a 199/2008/EK rendeletben részletesebben meghatározott végrehajtásának elmulasztása, mely a természeti erőforrásokra vonatkozó információk hiányához vezet
                  
               
            
                  4.1.
               
               
                  A 199/2008/EK rendelet 4., 13. és 17. cikkében meghatározott, a halgazdálkodáshoz szükséges biológiai, műszaki, környezeti, gazdasági és társadalmi vonatkozású adatok gyűjtésének és kezelésének elmulasztása;
               
               
                  2–25 %
               
            
                  4.2.
               
               
                  A 199/2008/EK rendelet 7. cikkében meghatározott, a nemzeti adatgyűjtési programok megvalósításáról szóló éves jelentés benyújtásának és nyilvánossá tételének elmulasztása;
               
               
                  2–10 %
               
            
                  4.3.
               
               
                  Annak elmulasztása, hogy biztosítva legyen a 199/2008/EK rendelet 4. cikkében meghatározott, a halgazdálkodással kapcsolatos tudományos adatok gyűjtésének és kezelésének nemzeti szintű koordinálása;
               
               
                  2–5 %
               
            
                  4.4.
               
               
                  A 199/2008/EK rendelet 5. cikkében meghatározott, az adatgyűjtési tevékenységnek az ugyanabban a tengeri régióban található többi tagállam programjával való összehangolásának elmulasztása;
               
               
                  2–25 %
               
            
                  4.5.
               
               
                  Annak elmulasztása, hogy az adatokat a 199/2008/EK rendelet 18–20. cikkével összhangban kellő időben a végfelhasználók rendelkezésre bocsássák.
               
               
                  2–25 %
               
            
                  
                     5. kategória: Hatékony ellenőrzési és végrehajtási rendszer alkalmazásának elmulasztása
                  
               
            
                  5.1.
               
               
                  Az ellenőrzés és végrehajtás általános elveinek az 1224/2009/EK tanácsi rendelet (3) II. cím szerinti tiszteletben tartásának elmulasztása;
               
               
                  10–50 %
               
            
                  5.2.
               
               
                  Annak elmulasztása, hogy biztosítva legyen a vizekhez és az erőforrásokhoz való hozzáférés általános feltételeinek az 1224/2009/EK rendelet III. címe szerinti tiszteletben tartása;
               
               
                  10–50 %
               
            
                  5.3.
               
               
                  Annak elmulasztása, hogy a halászati és akvakultúra-termékek hatékony nyomon követésének biztosítása érdekében az 1224/2009/EK rendelet V. címével összhangban ellenőrizzék a forgalmazást;
               
               
                  10–50 %
               
            
                  5.4.
               
               
                  Az 1224/2009/EK rendelet VI., VII. és VIII. címe szerinti hatékony felügyelet és vizsgálat elvégzésének, valamint a közös halászati politika bármely szabályának megsértése esetén megfelelő és módszeres végrehajtási intézkedések meghozatalának elmulasztása;
               
               
                  10–50 %
               
            
                  5.5.
               
               
                  Az 1224/2009/EK rendelet 46. cikke szerinti nemzeti ellenőrzési cselekvési programok létrehozásának és végrehajtásának, valamint – adott esetben – a Bizottság által létrehozott, az említett rendelet IX. címe szerinti egyedi ellenőrzési és vizsgálati programok végrehajtásának elmulasztása;
               
               
                  10–50 %
               
            
                  5.6.
               
               
                  A Bizottsággal való, a bizottsági tisztviselők által ellenőrzési kirendelésük keretében végzett, az 1224/2009/EK rendelet X. címe szerinti önálló vizsgálatok és átvilágítások elősegítése érdekében történő együttműködés elmulasztása;
               
               
                  2–50 %
               
            
                  5.7.
               
               
                  A Bizottság által meghozott, a közös halászati politika célkitűzéseinek tagállamok általi teljesítését biztosító, az 1224/2009/EK rendelet XI. címe szerinti intézkedések, például cselekvési tervek és más intézkedések végrehajtásának elmulasztása;
               
               
                  10–50 %
               
            
                  5.8.
               
               
                  Az adatoknak az 1224/2009/EK rendelet XII. címe szerinti elemzésével, ellenőrzésével, hozzáférhetővé tételével és cseréjével kapcsolatos követelmények teljesítésének elmulasztása;
               
               
                  2–25 %
               
            
                  5.9.
               
               
                  Az 1005/2008/EK tanácsi rendelet (4) III. fejezetében előírt hatékony fogási tanúsítási rendszer végrehajtása ellenőrzésének elmulasztása;
               
               
                  10–50 %
               
            
                  5.10.
               
               
                  Az 1005/2008/EK rendelet 26. cikkének (3) bekezdése, 39. cikke és 40. cikke szerinti, állítólagos vagy jelentett jogellenes, nem bejelentett és szabályozatlan halászat (IUU-halászat) esetében a szükséges lépések megtételének elmulasztása.
               
               
                  5–50 %
               
            
                  
                     6. kategória: Hatékony, arányos és visszatartó erejű szankciók működő rendszere létrehozásának és alkalmazásának elmulasztása
                  
               
            
                  6.1.
               
               
                  Jogsértés esetén az 1224/2009/EK rendelet 89. cikke (4) bekezdésének megfelelően a lobogó szerinti tagállam, az elkövető állampolgársága szerinti tagállam és más, a közigazgatási intézkedések, a büntetőeljárás vagy az egyéb meghozott intézkedések nyomon követésében érdekelt tagállam értesítésének elmulasztása;
               
               
                  2–10 %
               
            
                  6.2.
               
               
                  Az 1224/2009/EK rendelet 91. cikkének megfelelő olyan azonnali intézkedések meghozatalának elmulasztása, amelyek megakadályozzák, hogy a súlyos jogsértések elkövetése közben tetten ért halászhajó-parancsnokok vagy más természetes és jogi személyek e tevékenységüket folytathassák;
               
               
                  10–50 %
               
            
                  6.3.
               
               
                  A közös halászati politika szabályai elleni jogsértések súlyos jellege megállapítására szolgáló, az 1005/2008/EK rendelet 42. cikke szerinti kritériumok meghatározásának elmulasztása;
               
               
                  10–50 %
               
            
                  6.4.
               
               
                  Annak elmulasztása, hogy a közös halászati politika bármely szabályának megsértése esetén biztosítsák az 1224/2009/EK rendelet VIII. címének megfelelő, módszeresen hatékony szankciók alkalmazását, e szankciók kellő szigorúságát és a jogsértés súlyával való arányosságát, ezáltal visszatartó erejüket, valamint – minimumkövetelményként – azt, hogy az elkövetőt megfosszák a jogsértés elkövetésével elért pénzügyi előnytől;
               
               
                  10–50 %
               
            
                  6.5.
               
               
                  A halászati jogosítvány jogosultjai súlyos jogsértéseinek tekintetében az 1224/2009/EK rendelet 92. cikke szerinti pontrendszer alkalmazásának elmulasztása;
               
               
                  10–50 %
               
            
                  6.6.
               
               
                  A jogsértések 1224/2009/EK rendelet 93. cikke szerinti nemzeti nyilvántartása létrehozásának és megfelelő kezelésének elmulasztása.
               
               
                  10–50 %
               
            
         (1)  Az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló, 2014. május 15-i 508/2014/EU európai parlamenti és tanácsi rendelet (HL L 149., 2014.5.20., 1. o.) 102. cikkében meghatározottak szerint.
      
         (2)  A Bizottság 2003. december 30-i 26/2004/EK rendelete a közösségi halászflotta-nyilvántartásról (HL L 5., 2004.1.9., 25. o.).
      
         (3)  A Tanács 2009. november 20-i 1224/2009/EK rendelete a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
      
         (4)  A Tanács 2008. szeptember 29-i 1005/2008/EK rendelete a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).